13/06/2011 | Administración LocalMunicipal
Cee
Aprobación definitiva do Regulamento de uso das instalacións deportivas municipais

O Pleno do Concello de Cee, na sesión extraordinaria realizada o día 17 de marzo de 2011, acordou aprobar inicialmente o Regulamento de uso das instalacións deportivas municipais. O dito acordo e o expediente estiveron sometidos ao trámite de información pública durante o prazo de 30 días hábiles, sen que durante este se presentasen alegacións ou reclamacións ao respecto, polo que se entende definitivamente adoptado o referido acordo. A seguir publícase o texto íntegro do devandito Regulamento para os efectos da súa entrada en vigor: Artigo 1.- O presente Regulamento ten por obxecto regular o réxime xurídico, uso e utilización das Instalacións Deportivas de titularidade do Concello de Cee, e se dita ao amparo das competencias que nesta materia atribúe aos municipios os artigos 4. a), 22, 25.1 e 2. m), e 49 da Lei 7/1985, de 2 de abril reguladora das Bases de Réxime Local; artigo 55 do Real Decreto Legislativo 781/1986, de 18 de abril polo que se aproba o Texto Refundido das Disposicións Vixentes en material de Réxime Local; e o artigo 50.3 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O presente Regulamento será de aplicación á totalidade das Instalacións Deportivas Municipais (en diante IDM) nos termos establecidos no artigo terceiro. Artigo 2.- Entenderase por instalación deportiva, aos efectos deste Regulamento, toda instalación, campo, sala, dependencia ou espazo, de calquera característica, tanto cuberta como ao aire libre, adicada á práctica da actividade físico-deportiva en toda a súa gama de modalidades, posibilidades e finalidades, incluíndo as zonas de equipamento complementarias ou funcionalmente necesarias para o desenvolvemento da mesma. Artigo 3.- As instalacións deportivas definidas no artigo anterior, cuxo titular sexa o Concello de Cee, terán a consideración de Instalacións Deportivas Municipais. Poderán ter a consideración de IDM aquelas cedidas, por calquera título, ao Concello para a súa xestión ou explotación. Estas instalacións rexeranse polo establecido no presente regulamento salvo que o instrumento de cesión estableza un réxime propio de xestión ou explotación. Artigo 4.- Os usuarios/as das IDM estarán obrigados/as a respectar e coidar as mesmas, o seu mobiliario así como o seu equipamento deportivo, utilizando o mesmo conforme ao seu destino propio e ordeándoo unha vez utilizado. Artigo 5.- Cando os usuario/as das IDM sexan menores de idade, os seus pais ou titores legais velarán pola súa seguridade e serán responsables das consecuencias dos seus actos. Artigo 6.- Para acceder ao uso das IDM cubertas será requisito imprescindible a presentación do xustificante de pagamento ou documento similar que determine o Concello e o DNI (ou documento que o substitúa). Artigo 7.- O pagamento de taxas para o uso das IDM cubertas, por parte de menores, serán emitidos ao nome dos pais ou titores legais. Artigo 8.- O pagamento de taxas implica o uso das IDM cubertas, exclusivamente, pola persoa ou entidade para a que foron emitidas, para a instalación, actividade e horarios recollidos no documento de pago. Esta persoa ou entidade será responsable do uso da mesma. Artigo 9.- O acceso, utilización e permanencia nas IDM respectará os horarios concedidos, os espazos e categoría asignada, atendendo en todo momento as indicacións do persoal do Servizo de Deportes Municipal. Artigo 10.- Os usuarios/as das IDM deberán utilizar a vestimenta e calzado deportivo específico, atendendo ás características particulares de cada unha delas (tipo de pavimento, características do equipamento deportivo, etc.) Artigo 11.- No interior das IDM estará prohibido: 1.1. Fumar.1.2. O acceso de animais, excepto autorización expresa.1.3. Comer nas pistas de xogo, excepto autorización expresa.1.4. Introducir recipientes de vidro, cristal ou similares que poidan supoñer risco para usuarios/as e/ou espectadores, así como a venda e consumo de bebidas alcohólicas.1.5. Introducir bengalas, tracas e outros materiais de pirotecnia.1.6. Colocar publicidade estática pertencente a outra institución allea ao Concello sen a debida autorización.1.7. Non se permitirá comer semillas, pipas ou frutos secos nas IDM.1.8. Non se permitirá xogar e/ou quentar con balóns, pelotas ou outros obxectos, en vestiarios, pasillos de acceso a pistas, graderíos e todas aquelas zonas que non se consideren espazos deportivos. Artigo 12.- O Servizo de Deportes Municipal reservarase o dereito a facer modificacións dos horarios, instalacións, cursos e outras actividades concedidas, por causas de programación e de tipo organizativo, comunicándoo aos interesados coa maior brevidade posible. Artigo 13.- En caso de anulación de uso das IDM cubertas previamente concedido por causas imputables á Administración, os interesados/as poderán optar por: 1.1. Solicitar a devolución da taxa.1.2. Solicitar o cambio de data, horario e/ou instalación nas oficinas do Servizo de Deportes Municipal. Artigo 14.- As comunicacións, avisos e calquera outra información dirixida aos usuarios/as das IDM realizaranse a través dos taboleiros de anuncios existentes nas mesmas. Artigo 15.- O Concello de Cee non se fará responsable, en ningún caso, dos obxectos depositados no interior das IDM. Artigo 16.- O incumprimento das normas xerais e específicas das IDM e das instrucións que dite o Servizo de Deportes Municipal por si, ou a través do persoal da instalación, poderán ocasionar o cesamento no uso das mesmas. Artigo 17.- Para a realización de cursos, actividades, campionatos, torneos e outros eventos organizados nas IDM cubertas deberá solicitarse a través das oficinas do rexistro municipal, facilitando cando sexa requirida a identificación da persoa ou entidade responsable, a relación de participantes, o seguro de accidentes con inclusión de atención sanitaria e hospitalaria e de responsabilidad civil para cada un dos mesmos, descrición do evento, e/ou licenza federativa correspondente ademáis do pagamento da taxa correspondente e doutros documentos que se poidan requerir. Artigo 18.- O solicitante deberá deixar a IDM en perfectas condicións, en canto a limpeza e conservación, e respectando ao máximo o horario fixado con anterioridade. Artigo 19.- Para efectos de aplicación do presente regulamento e da ordenanza fiscal vixente, será o Concello quen califique o tipo de actividade establecendo as seguintes categorías: 11.1. “Adestramento federado”: práctica de modalidade deportiva co fin de participar en competición federada organizada por entidades deportivas.19.2. “Competición federada”: toda competición das modalidades deportivas recoñecidas polo Consejo Superior de Deportes (CSD) ou pola Secretaría Xeral para o Deporte da Xunta de Galicia, organizada por entidades deportivas.19.3. “Actividade físico-deportiva”: campus, cursos, competición non federada, práctica de calquera modalidade deportiva e outras actividades de tipo docente, organizada por entidades deportivas.19.4. “Uso libre”: partidos, xogos deportivos e práctica físico-deportiva xeral por persoas físicas e non profesional.19.5. “Festivais e actos non deportivos”: todos aqueles non recollidos nos supostos anteriores. Artigo 20.- Á hora do reparto dos horarios das diferentes IDM terán prioridade as escolas, actividades físico-deportivas, competicións amigables ou oficiais e eventos de carácter municipal, seguido por aquelas de maior representatividade (internacional, nacional, autonómica, provincial, intercomarcal, comarcal e local). Ademais das xerais e das específicas das IDM, aplicaranse as seguintes: 1.1. Os pais, nais, titores ou acompañantes non poderán permanecer nas IDM durante o desenvolvemento das sesións de aprendizaxe-perfeccionamento, ao obxecto de non entorpecer o normal funcionamento das mesmas.1.2. As escolas e actividades comezarán e rematarán segundo o horario establecido, salvo modificacións puntuais que serán comunicadas coa debida antelación. Ademais das citadas: 22.1. Todas as entidades e clubs deportivos que soliciten o uso de IDM deberán estar inscritos no rexistro de asociacións municipais do Concello de Cee. Ademais, deberán dispoñer dun seguro de responsalibidade civil e dun seguro de accidentes con inclusión de atención sanitaria e hospitalaria ou licenza federativa de cada un dos participantes.2.2. A solicitude para o uso de IDM durante unha tempada ou curso deberase facer no periodo comprendido entre o 1 e o 15 de setembro de cada ano nas oficinas do rexistro municipal. Nela deberase especificar a seguinte información: nome da instalación, periodo de uso, días, horarios, nº usuarios/as e finalidade.2.3. Será preciso comunicar ao Servizo de Deportes Municipal cunha antelación de 48 horas: - Data e horario dos partidos de competición que terán lugar nas IDM durante a fin de semana correspondente. - A non utilización dunha IDM previamente concedida.4.4. As instalacións no horario concedido non poderán cederse a terceiros salvo que exista excepcionalmente autorización expresa.4.5. Será obrigatorio a presenza de adestrador, delegado ou directivo nas IDM durante o desenvolvemento das súas actividades.4.6. Para a obtención das chaves de calquera IDM que se vaia utilizar, a persoa responsable ou delegada da entidade, terá que contar coa autorización expresa do Concello e deberá devolvelas unha vez rematada a actividade.4.7. A prioridade de uso entre as entidades e clubs deportivos do municipio determinarase en función aos seguintes criterios: - A adecuación do espazo ao seu deporte. - A categoría na que milite o equipo de máis alto nivel da entidade solicitante, sempre e cando desexe facer uso da IDM. - Polo número de equipos participantes noutras categorías. - Colaboración da entidade coas actividades físico-deportivas do Concello.4.8. O uso de IDM durante unha ou varias tempadas, non establece dereito algún para a concesión da mesma na seguinte tempada.1.1. O incumprimento das normas contidas neste regulamento poden levar consigo a imposición de sancións económicas e/ou a pérdida da condición de usuario/a.1.2. Tales incumprimentos clasificaranse en infraccións leves e graves, ou moi graves atendendo, en todo caso, ao criterio da intensidade da pertubación ou dano causado, segundo se detallan nos artigos seguintes.1.3. En todo caso, se a conduta sancionadora tivese causado danos ou prexuizos á Administración Pública, a resolución do procedemento poderá declarar a esixencia ao infractor da reposición ao estado orixinario da situación alterada pola infracción ou a indemnización polos danos e prexuizos causados nos termos previstos no citado regulamento do procedemento para o exercicio da potestade sancionadora.1.4. Serán infraccións leves: - A alteración das normas de convivencia e respecto mutuo, creando situacións de malestar dentro das IDM. - A utilización inadecuada das instalacións e/ou equipamentos deportivos. - A desconsideración hacia as indicacións realizadas polo persoal encarega das IDM.1.5. Serán infraccións graves: - O mal trato de palabra ou obra a outros usuarios/as, espectadores, profesorado, técnicos, xuíces ou empleados da instalación. - Orixinar por imprudencia ou neglixencia accidentes graves a si mesmo ou a outras persoas. - O falsear intencionadamente os datos relativos á identidade, idade, estado de saúde, etc. - A reincidencia en máis de tres incumprimentos resoltos como leves.1.6. Serán infraccións moi graves: - Os actos de deterioración grave e relevante de equipamentos, infraestrutura, instalacións ou elementos dunha instalación. - O impedimento do uso dun espazo público por outra ou outras persoas con dereito a súa utilización. - Os actos de deterioración grave e relevantes de espazos públicos ou de calquera das súas instalacións e elementos, sexan mobles ou inmobles, non derivados de alteracións da seguridade cidadá. 1.7. Sancións. - As infraccións leves sancionaranse con apercibimento por escrito e/ou multa de hasta 750 euros. - As infraccións graves sancionaranse coa perda da condición de usuario/a por un período comprendido de ata 6 meses e multa de ata 1.500 euros, se a gravidade do mesmo o fixera necesario. - As infraccións moi graves sancionaranse coa perda da condición de usuario/a de ata 1 ano e multa de ata 3.000 euros. En todo o non previsto neste regulamento terase en conta a normativa básica estatal en materia de deportes e de prevención da violencia nos espectáculo públicos, a normativa da Comunidade Autónoma e a ordenanza municipal existente ou que se dite en materia de convivencia de interese local. O presente regulamento regulador entrará en vigor unha vez publicado integramente no Boletín Oficial da Provincia, de conformidade co establecido na Lei 7/1.985 de 2 de abril. Contra o mesmo soamente se poderá interpoñer recurso contencioso - administrativo no prazo de dous meses dende a súa entrada en vigor. Cee, 2 de xuño de 2011 O alcalde en funcións Ramón Vigo Sambade